เก๋งทับดับไบเกอร์ ชนสิบล้อล้มขวางถนน บอกเพิ่งจะซิ่งแซงไป
รถบรรทุกสิบล้อวิ่งเปลี่ยนเลนจะขึ้นสะพาน หนุ่มวัย 24 ซิ่งบิ๊กไบค์ตามหลังมา ไม่ทันระวังพุ่งชนท้ายเต็มแรงแล้วร่างกระเด็นไปกลางถนน ถูกรถเก๋งวิ่งตามทับดับสยอง คนขับบอกเพิ่งเห็นหลังไวๆ แซงกันไปอยู่หลัดๆ ,เวลา 03.30 น.วันที่ 3 ส.ค. ร.ต.อ.อนันต์ เฉลิมวัฒนากร รองสารวัตร(สอบสวน) สภ.บ้านบึง ได้รับแจ้งเหตุจากศูนย์วิทยุหน่วยกู้ภัยศีลธรรมสามาคมบ้านบึงว่าเกิดอุบัติเหตุ รถจักรยานยนต์ชนท้ายรถบรรทุกสิบล้อ แล้วถูกรถเก๋งชนซ้ำเสียชีวิต ช่วงบริเวณยูเทิร์นหนองโคลน บนถนนสาย 344,ที่เกิดเหตุ ช่วงยูเทิร์นหนองโคลนถนนสาย 344 (ขาเข้าบ้านบึง) เขตเทศบาลเมืองบ้านบึง อ.บ้านบึง ห่างจากจุดยูเทิร์นประมาณ 60 เมตร พบศพผู้เสียชีวิต 1 รายเป็นชาย ตรวจสอบทราบชื่อ นายวันเฉลิม เพ็งวงศา อายุ 24 ปี อยู่บ้านเลขที่ตามบัตรประจำตัวประชาชน 79 หมู่ 3 ต.จำปี อ.ศรีธาตุ จ.อุดรธานี นอนหงายอยู่กลางถนนสวมเสื้อยืดแขนสั้นสีขาวสวมกางเกงขายาวสีเหลือง มีบาดแผลที่ศีรษะแตกมันสมองกระจาย แขนซ้ายหักผิดรูป ขาทั้งสองข้างหัก พบหมวกกันน็อกลายสีดำตกอยู่ที่พื้นใกล้เกาะกลาง กับกระเป๋าเป้สีเทา และรถจักรยานยนต์บิ๊กไบค์ยี่ห้อคาวาซากิรุ่น นินจา 400 สีดำ หมายเลขทะเบียน 2761 ชลบุรี ซึ่งป็นของผู้ตาย ล้มคว่ำอยู่กลางถนนสภาพพังเสียหายโช้คหน้าขาด ล้อยางหน้าและชิ้นส่วนหลุดออกจากกันเป็นชิ้นๆ,ห่างออกไปประมาณ 10 เมตร พบรถบรรทุก 10 ล้อฮีโน่ หมายเลขทะเบียน 80-8439 พิษณุโลก จอดริมถนนฝั่งซ้ายสุด ที่ด้านท้ายรถฝั่งขวาบริเวณ พบไฟท้ายถูกชนจนแตกเสียหายหลุดไม่เหลือชิ้นดี และที่บริเวณขอบกระบะมีคราบเลือด เศษชิ้นเนื้อติดอยู่ที่ผ้าใบ ถัดออกมายังพบรถยนต์เก๋งฟอร์ดสีขาว หมายเลขทะเบียน ฆฬ 5403 กทม. จอดอยู่ด้านหน้ารถบริเวณกันชนด้านซ้าย และด้านข้างมีรอยยุบเป็นทางยาว ,จากการสอบถามนายอเนก บุญเชื่อม อายุ 47 ปี ซึ่งเป็นคนขับรถบรรทุก 10 ล้อ เผยว่า ตนเองขับรถมาจากชลบุรี เพื่อจะนำปุ๋ยไปส่งที่ อ.โป่งน้ำร้อน จ.จันทบุรี ก่อนถึงที่เกิดเหตุ ได้ขับรถอยู่ช่วงเลนซ้ายแล้วเปิดไฟเลี้ยวจะเข้าเลนกลางเพื่อจะวิ่งขึ้นสะพานต่างระดับ จากนั้นก็ได้ยินเสียงดังสนั่นที่ท้ายรถ จึงบังคับรถลงข้างทางเพื่อหยุดรถลงมาดู ก็มาพบว่าถูกรถจักรยานยนต์บิ๊กไบค์ชน และร่างของคนขี่จักรยานยนต์ได้กระเด็นไปกลางถนนถูกรถเก๋งฟอร์ดสีขาว ที่ขับมาชนทั้งร่างผู้ตายและรถจยย.เหยียบซ้ำอีกครั้ง จนเสียชีวิตดังกล่าว ,ขณะที่นายจุลจักร ทองเปราะ อายุ 30 ปี คนขับรถเก๋งให้การว่า ตนเอง และเพื่อนรวมทั้งหมด 4 คน เพิ่งกลับมาจากดูหนังที่ห้างสรรพสินค้า กำลังจะกลับบ้านพักที่ ต.คลองกิ่ว ก่อนมาถึงที่เกิดเหตุ เห็นผู้เสียชีวิตขี่จักรยานยนต์บิ๊กไบค์แซงรถตนมาด้วยความเร็ว พอมาถึงจุดยูเทิร์นซึ่งเป็นที่มืดมาก รถวิ่งอยู่เลนขวา ได้ชนทับร่างผู้ตาย และรถจักรยานยนต์ ซึ่งจังหวะนั้นไม่สามารถเบรกได้ทันแล้ว เนื่องจากกระชั้นชิดมาก ทำให้พุ่งชนเข้าอย่างจัง
รถบรรทุกสิบล้อวิ่งเปลี่ยนเลนจะขึ้นสะพาน หนุ่มวัย24 ซิ่งบิ๊กไบค์ตามหลังมา ไม่ทันระวังพุ่งชนท้ายเต็มแรงแล้วร่างกระเด็นไปกลางถนน ถูกรถเก๋งวิ่งตามทับดับสยอง คนขับบอกเพิ่งเห็นหลังไวๆแซงกันไปหลัดๆ
บิ๊กไบค์,ชนบิ๊กไบค์,ชนบิ๊กไบค์ตาย1,บิ๊กไบค์ชนสิบล้อ,ข่าวทั่วไป